<classify> WAZIRI wa Ardhi, Nyumba na Maendeleo ya Makazi, William Lukuvi amemrudishia kiwanja Brigedia Mstaafu wa Jeshi la Ulinzi la Wananchi wa Tanzania JWTZ, baada ya mgogoro wa muda mrefu kutokana na utapeli.Hayo yamebainika Dar es Salaam wakati Lukuvi akimkabidhi Brigedia mstaafu huyo wa JWTZ, Francis Xavier Mbenna, hati ya kiwanja hicho namba 388, Kitalu- AT cha Jangwani Beach Plot No. 388, Block AT Jangwani Beach mbele ya aliyekuwa akimiliki kiwanja hicho, Aidan Ibrahim Mongi.Huu ni mwendelezo wa hatua za kuwarejeshea haki za umiliki ardhi watu na taasisi zilizokuwa hatarini kuporwa ardhi na majengo yao kutokana na utapeli.Alhamisi iliyopita, Lukuvi alimnyanganya umiliki wa ardhi na jengo la ghorofa nne mtu aliyeshirikiana na Kamishina wa Hati wizarani kwake kumdhulumu Ramadhani Sood Balenga aliyekuwa mmiliki halali, hali iliyomfanya kupata matatizo ya akili.Katika ziara yake Kigogo na Msimbazi Centre jijini Dar es Salaam, alisema kutokana na hali hiyo, amemwondoa kazini kamishina aliyehusika kumnyanganya umiliki mmililiki halali na nafasi yake kushikwa na Davis Mshendwa.Aidha, alimwagiza mmiliki wa kituo cha mafuta cha Victoria Service Station kilichopo maeneo ya Msimbazi Centre, kwenda ofisini kwake jijini Dar es Salaam Ijumaa iliyopita akiwa na nyaraka zote anazodhani zinahalalisha umiliki wake kutoka kwa Kanisa Katoliki Jimbo Kuu la Dar es Salaam.Awali katika taarifa yao, Mwenyekiti wa Kamati ya Ardhi ya Jimbo Kuu Katoliki la Dar es Salaam, Albert Singombe na Paroko wa Parokia ya Msimbazi, Padri Gregory Josephat walimwambia waziri kuwa eneo hilo ni mali ya Kanisa na wanayo hati halali tangu mwaka 1965.Waziri aliwataka pia kufika ofisini siku hiyo. Suala hilo linashughulikiwa. Mintarafu hati na jengo la Ramadhani lililopo maeneo ya mzunguko wa barabara wa Kigogo wilayani Ilala, Lukuvi alisema:Hati hiyo iliyotolewa kwa Hans Macha kinyume cha taratibu imefutwa na huyu Ramadhani Sood Balenga ndiye mmiliki halali wa hati hii na jengo hili.Waziri alisema Serikali ya Rais John Magufuli haitaki utapeli na dhuluma dhidi ya wanyionge kuendelea na kwamba inaendelea kusimamia haki za watu.Kuna mchezo mchafu unafanyika watu wanadhulumiwa na kutapeliwa... Wakati wa mambo ya namna hiyo umekwisha, alisema Lukuvi.Katika tukio la jana, Lukuvi alimpongeza Mongi kwa uungwana wa kutokutaka kuvisumbua vyombo vya sheria na badala yake, kukiri kuwa aliuziwa kiwanja hicho kimakosa na hivyo alikuwa ametapeliwa.Kwa kweli Mongi amekuwa mungwana sana; amekubali kwamba aliuziwa mbuzi kwenye gunia na amekubali kumruishia huyu mzee Brigedia mstaafu. Huyu bwana ni mungwana sana, alisema Lukuvi.  <topic>: kitaifa 